Futbol boʻyicha 2024-yilgi Oʻzbekiston Kubogi finali. 2024-yilgi Oʻzbekiston kubogi finali — Oʻzbekiston kubogining 32-marta oʻtkazilgan finalidir. Oʻyin 2024-yil 5-oktyabr, shanba kuni Fargʻonadagi „Istiqlol“ stadionida 2024-yilgi Oʻzbekiston kubogi gʻolibini aniqlash uchun boʻlib oʻtdi. Uchrashuv „Andijon“ jamoasining „Navbahor“ jamoasi ustidan 3:2 hisobidagi gʻalabasi bilan tugadi. Joy. Kubok finalini oʻtkazish uchun Fargʻona shahridagi „Istiqlol“ stadioni tanlandi. 1-oktyabr kuni soat 09:30 dan boshlab stadion kassalarida final chiptalari sotuvga chiqqan. Shu kuni 16:50 holatiga koʻra Fargʻona uchun ajratilgan barcha chiptalar sotib boʻlingan. Har uch stadionda iTicket onlayn chipta sotish platformasi, futbol klublari, Milliy gvardiya hamda Liga rasmiylari hamkorlikda faoliyat olib bordi va oʻzaro tiyib turish prinsipiga koʻra, chiptalar olib-sotarlar qoʻliga chiqib ketmasligi, kassa ortida yashirin savdo amalga oshirilmasligi taʼminlangan. Oʻyin. Tafsilotlar.